Tuore suomalaistutkimus selvitti, miltä katuvista äideistä tuntuu. Nyt tutkijat tekevät aiheesta jatkotutkimusta HS:n avulla. Kaduttaako vanhemmuus sinua? Vastaa jutun lopusta löytyvään kyselyyn.

”Olisinpa tiennyt, että silti koen elämäni menneen hukkaan.”

”Sanon vaan, että en lähtisi tähän uudestaan.”

Näin äitiyttä kuvailevat suomalaiset naiset, jotka katuvat äidiksi tuloaan. Entinen elämä ennen lapsia oli miellyttävämpää ja oma identiteetti oli kokonaisempi. Mutta palata ei voi, vaikka äitiys osoittautuisikin vieraaksi ja pakotetuksi rooliksi.